Môže Trojročné Dieťa Znova Užívať Stoptussin Sirup Pri Recidive Kašľa?
Dobrý deň
Chcela by som sa spýtať dcéra 3r.brala na kašel stoptusin sirup. Brala ho týždeň. 
Teraz po vyše týždňa znovu    začala kašlať. Môže sa jej dať znovu stoptussin alebo treba dať iný druh sirupu?  Dakujem pekne
Dobrý deň.
Ďakujeme za Vašu otázku.
Liečba kašľa závisí predovšetkým od jeho typu. Pokiaľ je kašeľ suchý, vhodnou voľbou je podávanie
antitusika
na jeho tlmenie. Pri vlhkom kašli je lepšie podávať
liek
, ktorý zriedi hlieny a uľahčí vykašliavanie. Pokiaľ je kašeľ zmiešaný, Stoptussin je vhodnou voľbou, keďže obsahuje dve liečivá: butamirátium-dihydrogen-citrát a guajfenezín. Tlmí dráždenie na kašeľ a mení skladbu prieduškového hlienu, a tak uľahčuje jeho vykašliavanie. Jeho opätovné podávanie nie je kontraindikované. Avšak v prípade, že príznaky neustúpia do 3 dní, alebo sa zhoršia, bude nutné obrátiť sa na lekára.
Prajem pekný zvyšok dňa.
S pozdravom
Mgr. Barbora Bičanovská